
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1316 

27 Αυγούστου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Απαγόρευση εξαγωγής πολεμικού υλικού στο ΣΟΥ¬ 
ΔΑΝ. 1 

Απαγόρευση εξαγωγής πολεμικού υλικού στη Βιρμα¬ 
νία/Μυανμάρ. 2 

Απαγόρευση εξαγωγής πολεμικού υλικού στη Λιβερία 
και εισαγωγής ακατεργάστων διαμαντιών και όλων 
των κορμοτεμαχίων και προϊόντων ξυλείας από την 

εν λόγω χώρα. 3 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 4 

Ελάχιστες απαιτήσεις για παραγωγή κρέατος ποιότη¬ 
τας βοοειδών. 5 


ΑΠΟΦΑΣΕΙ Σ 

Αριθ. 206342/Ε3/26342 (1) 

Απαγόρευση εξαγωγής πολεμικού υλικού στο ΣΟΥΔΑΝ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις 

1.1. Του Ν. 936/1979 «περίτροποποιήσεως και συμπλη- 
ρώσεως των περί Εξωτερικού Εμπορίου Διατάξεων» Άρ¬ 
θρα 1 & 8 (ΦΕΚ 144/Α71979). 

1.2. Του Ν. 1558/1985 «περί Κυβερνήσεως και Κυβερνη¬ 
τικών Οργάνων (ΦΕΚ 137/Α71985). 

1.3. Του Ν. 2168/1993 «Ρύθμιση θεμάτων που αφορούν 
όπλα, πυρομαχικά, εκρηκτικές ύλες, εκρηκτικούς μηχανι¬ 
σμούς» Άρθρο 3 (ΦΕΚ 147/Α71993). 

1.4. Του Π.Δ. 178/2000 «Οργανισμός του Υπουργείου 
Εθνικής Οικονομίας» Άρθρο 36 (ΦΕΚ 165/Α72000). 

1.5. Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ 57/Α72002). 

2. Την αριθ. 126263/Ε3/6263/4.10.2001 Απόφαση του 
Υφυπουργού Εθνικής Οικονομίας «περί ρυθμίσεως διαδι¬ 


κασιών εξαγωγής - επανεξαγωγής - πώλησης - μεταπώ¬ 
λησης εμπορευμάτων» (ΦΕΚ 1359/Β /2001). 

3. Τον αριθ. 131/2004 Κανονισμό της Ε.Ε. (Ε. 21/1/2004). 

4. Την αριθ. 31/2004 κοινή θέση ΚΕΠΠΑ (Ι_. 6/55/2004). 

5. Την αριθ. 510/2004 κοινή θέση ΚΕΠΠΑ (1.209/28/ 
2004). 

6. Το γεγονός ότι, από τις διατάξεις της παρούσης από¬ 
φασης δεν δημιουργείται δαπάνη σε βάρος του Κρατικού 
Προϋπολογισμού, αποφασίζουμε: 

1. Απαγορεύεται η προμήθεια, πώληση (εξαγωγή - επα- 
νεξαγωγή - διαμετακόμιση) οπλισμού και κάθε είδους συ¬ 
ναφούς υλικού, συμπεριλαμβανομένων των όπλων καιπυ- 
ρομαχικών, στρατιωτικών οχημάτων και εξοπλισμού, πα- 
ραστρατιωτικού εξοπλισμού καθώς καιτων ανταλλακτικών 
αυτών: 

α) από οποιονδήποτε από τη χώρα μας στο Σουδάν και 

β) από οπουδήποτε προς το Σουδάν από Έλληνες υπη¬ 
κόους και εταιρείες που έχουν συσταθεί και λειτουργούν 
βάσει της Ελληνικής νομοθεσίας ανεξαρτήτως του τόπου 
δραστηριοποίησής τους. 

Οι παραπάνω απαγορεύσεις αφορούν και τη μεταφορά 
των προαναφερομένων υλικών με σκάφη ή αεροσκάφη 
που φέρουν την Ελληνική σημαία και ανεξάρτητα εάν τα 
υλικά αυτά προέρχονται ή όχι από τα εδάφη των Κρατών 
- Μελών της Ευρωπαϊκής Ένωσης 

2. Απαγορεύεται η άμεση ή έμμεση παροχή στο Σουδάν 
τεχνικής βοήθειας σχετικά με την προμήθεια, κατασκευή 
συντήρηση ή και χρήση των υλικών που αναφέρονται 
στην παράγραφο 1 σε οποιοδήποτε πρόσωπο, οντότητα 
ή φορέα στο Σουδάν ή προς χρήση στο Σουδάν. 

3. Των παραπάνω απαγορεύσεων εξαιρούνται: 

α) Η προμήθεια, πώληση (εξαγωγή - επανεξαγωγή - δια¬ 
μετακόμιση) μή θανατηφόρου στρατιωτικού εξοπλισμού 
που προορίζεται αποκλειστικά για ανθρωπιστική ή προ¬ 
στατευτική χρήση, ή για προγράμματα οικοδόμησης θε¬ 
σμών του Ο.Η.Ε., της Αφρικανικής Ένωσης, της Ε.Ε. και 
της Κοινότητας, ή υλικού που προορίζεται για επιχειρή¬ 
σεις διαχείρισης κρίσεων της Ε.Ε,. του Ο.ΗΈ και της 
Αφρικανικής Ένωσης. 

β) Η προμήθεια, πώληση (εξαγωγή-επανεξαγωγή-δια- 
μετακόμιση) εξοπλισμού και υλικού αφαίρεσης ναρκών 
προς χρήση σε επιχειρήσεις αφαίρεσης ναρκών. 

γ) Η παροχή τεχνικής βοήθειας που σχετίζεται με τον 
εξοπλισμό που αναφέρεται στις παραγράφους (α) και (β) 

ή για επιχειρήσεις διαχείρισης κρίσεων στην Αφρικανική 
Ένωση. 

Για την πραγματοποίηση των ανωτέρω προμηθειών, 
πωλήσεων (εξαγωγών - επανεξαγωγών - διαμετακομίσε¬ 
ων) απαραίτητη προϋπόθεση είναι ο εφοδιασμός των εν¬ 
διαφερομένων με σχετική εγκριτική άδεια του Υπουργεί¬ 
ου Οικονομίας και Οικονομικών, η οποία εκδίδεται κατό¬ 
πιν συμφώνου γνώμης των Υπουργείων Εξωτερικών και 
Εθνικής Άμυνας. 

4. Οι απαγορεύσεις της παραγράφου (1) δεν εφαρμό¬ 
ζονται στον προστατευτικό εξοπλισμό, συμπεριλαμβανο¬ 
μένων των αλεξίσφαιρων γιλέκων και των στρατιωτικών 
κρανών, που εξάγονται προσωρινά στο Σουδάν από προ¬ 
σωπικό των Ηνωμένων Εθνών, προσωπικό της Ε.Ε., της 
Κοινότητας ή των Κρατών - Μελών της, από εκπροσώ¬ 
πους των μέσων μαζικής ενημέρωσης και μέλη ανθρωπι¬ 
στικών ή αναπτυξιακών οργανώσεων και το συναφές προ¬ 
σωπικό αποκλειστικά για προσωπική τους χρήση. 

5. Οι παραβάτες της παρούσης διώκονται σύμφωνα με 
το άρθρο 8 του Ν. 936/1979. 

6. Η παρούσα να δημοσιευθεί στην Εφημερίδα της Κυβερ- 
νήσεως. Ισχύει από την ημερομηνία της υπογραφής της. 

Αθήνα, 12 Αυγούστου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 206341/Ε3/26341 (2) 

Απαγόρευση εξαγωγής πολεμικού υλικού στη Βιρμανία / 
Μυανμάρ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις 

1.1. Του Ν. 936/1979 «περίτροποποιήσεως και συμπλη- 
ρώσεως των περί Εξωτερικού Εμπορίου Διατάξεων» Άρ¬ 
θρα 1 & 8 (ΦΕΚ 144/Α71979). 

1.2. Του Ν. 1558/1985 «περί Κυβερνήσεως και Κυβερ¬ 
νητικών Οργάνων (ΦΕΚ.137/Α71985). 

1.3. Του Ν. 2168/1993 «Ρύθμιση θεμάτων που αφορούν 
όπλα, πυρομαχικά, εκρηκτικές ύλες, εκρηκτικούς μηχανι¬ 
σμούς» Άρθρο 3 (ΦΕΚ 147/Α71993). 

1.4. Του Π.Δ. 178/2000 «Οργανισμός του Υπουργείου 
Εθνικής Οικονομίας» Άρθρο 36 (ΦΕΚ 165/Α72000). 

1.5. Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ57/Α72002). 

2. Τις αποφάσεις: 

2.1. Την αριθ. 126263/Ε3/6263/4.10.2001 Απόφαση του 
Υφυπουργού Εθνικής Οικονομίας «περί ρυθμίσεως διαδι¬ 
κασιών εξαγωγής - επανεξαγωγής - πώλησης - μεταπώ¬ 
λησης εμπορευμάτων» (ΦΕΚ 1359/Β72001). 

2.2. Την αριθ. 205699/Ε3/5699/28.11.2003 Απόφαση του 
Υπουργού Οικονομίας και Οικονομικών «Απαγόρευση εξα¬ 
γωγής πολεμικού Υλικού προς τη Βιρμανία / Μυανμάρ». 

3. Τον αριθ. 798/2004 ΚανονισμότηςΕΈ. (Ε. 125/4/2004). 

4. Την αριθ. 423/2004 κοινή θέση ΚΕΠΠΑ (Ε. 125/61/ 
2004). 

5. Το γεγονός ότι, από τις διατάξεις της παρούσης από¬ 
φασης δεν δημιουργείται δαπάνη σε βάρος του Κρατικού 
Προϋπολογισμού, αποφασίζουμε: 


1. Απαγορεύεται η προμήθεια, πώληση (εξαγωγή - επα- 
νεξαγωγή - διαμετακόμιση) οπλισμού και κάθε είδους συ¬ 
ναφούς υλικού, συμπεριλαμβανομένων των όπλων και 
πυρομαχικών, στρατιωτικών οχημάτων και εξοπλισμού, 
παραστρατιωτικού εξοπλισμού, των ανταλλακτικών αυ¬ 
τών καθώς και εξοπλισμού που μπορεί να χρησιμοποιηθεί 
για εσωτερική καταστολή όπως αυτός περιγράφεται στο 
συνημμένο στην παρούσα Παράρτημα I. 

α) από οποιονδήποτε από τη χώρα μας στη Βιρμανία - 
Μυανμάρ και 

β) από οπουδήποτε προς τη Βιρμανία - Μυανμάρ από 
Έλληνες υπηκόους και εταιρείες που έχουν συσταθεί και 
λειτουργούν βάσει της Ελληνικής νομοθεσίας ανεξαρτή¬ 
τως του τόπου δραστηριοποίησής τους . 

Οι παραπάνω απαγορεύσεις αφορούν και τη μεταφορά 
των προαναφερομένων υλικών με σκάφη ή αεροσκάφη 
που φέρουν την Ελληνική σημαία και ανεξάρτητα εάν τα 
υλικά αυτά προέρχονται ή όχι από τα εδάφη των Κρατών 
- Μελών της Ευρωπαϊκής Ένωσης. 

2. Απαγορεύεται η άμεση ή έμμεση παροχή στη Βιρμα¬ 
νία / Μυανμάρ τεχνικής βοήθειας σχετικά με την προμή¬ 
θεια, κατασκευή συντήρηση ή και χρήση των υλικών που 
αναφέρονται στην παράγραφο 1, σε οποιοδήποτε πρό¬ 
σωπο, οντότητα ή φορέα στη Βιρμανία / Μυανμάρ ή προς 
χρήση στη Βιρμανία / Μυανμάρ.. 

3. Των παραπάνω απαγορεύσεων εξαιρούνται: 

α) Η προμήθεια, πώληση (εξαγωγή-επανεξαγωγή-δια- 
μετακόμιση) μή θανατηφόρου στρατιωτικού εξοπλισμού 
που προορίζεται αποκλειστικά για ανθρωπιστική ή προ¬ 
στατευτική χρήση, ή για προγράμματα οικοδόμησης θε¬ 
σμών του Ο.Η.Ε. της ΕΈ. και της Κοινότητας, ή υλικού 
που προορίζεται για επιχειρήσει διαχείρισης κρίσεων της 
ΕΈ. και του Ο.Η.Ε. 

β) Η παροχή τεχνικής βοήθειας που σχετίζεται με το 
εξοπλισμό που αναφέρεται στην παράγραφο (α). 

Γ ια την πραγματοποίηση των ανωτέρω προμηθειών, 
πωλήσεων (εξαγωγών - επανεξαγωγών - διαμετακομίσε¬ 
ων) απαραίτητη προϋπόθεση είναι ο εφοδιασμός των εν¬ 
διαφερομένων με σχετική εγκριτική άδεια του Υπουργεί¬ 
ου Οικονομίας και Οικονομικών, η οποία εκδίδεται κατό¬ 
πιν συμφώνου γνώμης των Υπουργείων Εξωτερικών και 
Εθνικής Άμυνας. 

4. Οι απαγορεύσεις της παραγράφου (1) δεν εφαρμό¬ 
ζονται στον προστατευτικό εξοπλισμό, συμπεριλαμβανο¬ 
μένων των αλεξίσφαιρων γιλέκων και των στρατιωτικών 
κρανών, που εξάγονται προσωρινά στη Βιρμανία / Μυαν¬ 
μάρ από προσωπικό των Ηνωμένων Εθνών, προσωπικό 
της Ε.Ε., της Κοινότητας ή των Κρατών Μελών της, εκ¬ 
προσώπους των μέσων μαζικής ενημέρωσης και μέλη αν¬ 
θρωπιστικών ή αναπτυξιακών οργανώσεων και συναφές 
προσωπικό αποκλειστικά για προσωπική τους χρήση. 

Η με αριθ. 205699/Ε3/5699/28.11.2003 Απόφασή μας 
καταργείται. 

Οι παραβάτες της παρούσης διώκονται σύμφωνα με το 
άρθρο 8του Ν. 936/1979. 

Η παρούσα να δημοσιευθεί στην Εφημερίδα της Κυβερ¬ 
νήσεως. Ισχύει από την ημερομηνία της υπογραφής της. 

Αθήνα, 12 Αυγούστου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

ΠΑΡΑΡΤΗΜΑ I 

Κατάλογος με τον εξοπλισμό που θα μπορούσε 
να χρησιμοποιηθεί για εσωτερική καταστολή, 
όπως προβλέπεται στο άρθρο 3 

Ο ακόλουθος κατάλογος δεν περιλαμβάνει τα αντικεί¬ 
μενα που έχουν ειδικά σχεδιαστεί ή τροποποιηθεί για 

στρατιωτική χρήση. 

1. Κράνη προστασίας από βλήματα και χτυπήματα, ασπί¬ 
δες προστασίας από χτυπήματα και ασπίδες προστα¬ 
σίας από βλήματα και ειδικά σχεδιασμένα εξαρτήματά 
τους. 

2. Ειδικά σχεδιασμένος εξοπλισμός δακτυλοσκόπησης. 

3. Ηλεκτρικοί προβολείς. 

4. Κατασκευαστικός εξοπλισμός που διαθέτει προστα¬ 
σία από τα βλήματα. 

5. Κυνηγπικά μαχαίρια. 

6. Ειδικά σχεδιασμένος εξοπλισμός παραγωγής για την 
κατασκευή τυφεκίων κυνηγετικού διαμετρήματος. 

7. Εξοπλισμός βιοτεχνικής παραγωγής πυρομαχικών. 

8. Συσκευές παρακολούθησης επικοινωνιών. 

9. Οπικοί ανιχνευτές στερεής κατάστασης. 

10. Συσκευές ενίσχυσης της εικόνας. 

11. Τηλεσκοπικά σκόπευτρα. 

12. Λειόκανα όπλα και τα σχετικά πυρομαχικά τους, πλην 
εκείνων που σχεδιάζονται ειδικά για στρατιωτική χρή¬ 
ση και τα ειδικά σχεδιασμένα εξαρτήματά τους. Εξαι¬ 
ρούνται: 

- πιστόλια σηματοδοσίας 

-τα αεροβόλα όπλα ή τα όπλα φυσιγγίων που έχουν 
σχεδιαστεί ως βιομηχανικά εργαλεία ή για την αναίμα¬ 
κτη αναισθητοποίηση των ζώων. 

13. Εξομοιωτές για την εξάσκηση στη χρήση πυροβόλων 
όπλων και τα ειδικά σχεδιασμένα ή τροποποιημένα 
εξαρτήματά τους και συστατικά τους μέρη. 

14. Βόμβες και χειροβομβίδες, πλην εκείνων που είναι ει¬ 
δικά σχεδιασμένες για στρατιωτική χρήση και τα ειδι¬ 
κά σχεδιασμένα συστατικά τους. 

15. Αλεξίσφαιρη γιλέκα, πλην εκείνων που κατασκευάζο¬ 
νται σύμφωνα με στρατιωτικές προδιαγραφές και τα 
ειδικά σχεδιασμένα συστατικά τους. 

16. Επαγγελματικά οχήματα με κίνηση σε όλους τους 
τροχούς με ικανότητες κίνησης εκτός δρόμου και τα 
οποία έχουν κατασκευαστεί ή στα οποία έχει προσαρ¬ 
μοστεί βαλλιστική θωράκιση καθώς και η οδική θωρά- 
κιση για τα οχήματα αυτά. 

17. Εκτοξευτήρες ύδατος και τα ειδικά σχεδιασμένα ή 
τροποποιημένα εξαρτήματά τους. 

18. Οχήματα εφοδιασμένα με εκτοξευτήρες ύδατος. 

19. Ειδικά σχεδιασμένα ή τροποποιημένα οχήματα τα 
οποία καθίστανται ηλεκτροφόρα για την απώθηση 
επιτιθεμένων καθώς και τα ειδικά σχεδιασμένα ή τρο¬ 
ποποιημένα εξαρτήματά τους για το σκοπό αυτό. 

20. Ακουστικές συσκευές τις οποίες παρουσιάζει ο κατα¬ 
σκευαστής ή ο προμηθευτής ως κατάλληλες για τον 
έλεγχο των ταραχών και τα ειδικά σχεδιασμένα εξαρ¬ 
τήματά τους. 

21. Πέδες (ποδών), αλυσίδες πρόσδεσης περισσοτέρων 
του ενός ατόμων, αγκύλια (κρίκοι ποδών) και ζωστή¬ 
ρες για τη χορήγηση ηλεκτρικών σοκ, ειδικά σχεδια¬ 
σμένα για τον περιορισμό ανθρώπων. Εξαιρούνται: 


- χειροπέδες των οποίων η μέγιστη συνολική διάσταση 
μαζί με την αλυσίδα δεν υπερβαίνει τα 240 πιπι όταν 
ασφαλίζεται. 

22. Φορητές συσκευές σχεδιασμένες ή τροποποιημένες 
για τον έλεγχο των ταραχών ή για αυτοπροστασία με 
τη χορήγηση ουσίας εξουδετέρωσης (όπως δακρυ- 
γόνο αέριο ή σπρέι πιπεριού) και τα ειδικά σχεδιασμέ¬ 
να συστατικά τους. 

23. Φορητές συσκευές σχεδιασμένες ή τροποποιημένες 
για τον έλεγχο των ταραχών ή για αυτοπροστασία με 
τη χορήγηση ηλεκτρικού σοκ [περιλαμβανομένωντων 
ράβδων και ασπίδων χορήγησης ηλεκτρικού σοκ, 
όπλων προσωρινής παράλυσης και όπλων εκτόξευ¬ 
σης βελών που προξενούν ηλεκτρικό σοκ (ΙεεθΓε)] και 
τα συστατικά τους που έχουν σχεδιαστεί ή τροποποι¬ 
ηθεί άδικα για το σκοπό αυτό. 

24. Ηλεκτρονικός εξοπλισμός για την ανίχνευση κρυμμέ¬ 
νων εκρηκτικών και τα ειδικά σχεδιασμένα συστατικά 
του. Εξαιρούνται: 

- τηλεοράσεις ή συσκευές εντοπισμού με ακτίνες X. 

25. Εξοπλισμός ηλεκτρονικών παρεμβολών ειδικά σχε¬ 
διασμένος για την πρόληψη της εκπυρσοκρότησης με 
τηλεχειρισμό. 

26. Ειδικά σχεδιασμένος εξοπλισμός και συσκευές για 
την πυροδότηση εκρήξεων με ηλεκτρικά ή μη μέσα, 
συμπεριλαμβανομένων των πυροδοτικών μηχανι¬ 
σμών, των πυροκροτητών, των ενισχυτών και του πυ- 
ραγωγού σχοινιού και των ειδικά σχεδιασμένων συ¬ 
στατικών τους. Εξαιρούνται: 

- ο εξοπλισμός που έχει σχεδιαστεί ειδικά για συγκεκρι¬ 
μένη εμπορική χρήση που συνίσταται στην ενεργοποί¬ 
ηση ή λειτουργία με εκρηκτικά μέσα άλλου εξοπλι¬ 
σμού ή συσκευών, προορισμός των οποίων δεν είναι η 
δημιουργία εκρήξεων (π.χ. σύστημα πυροδότησης 
των αερόσακωντων αυτοκινήτων, συστήματα αναστο¬ 
λής των ηλεκτρικών υπερτάσεων των διατάξεων ενερ¬ 
γοποίησης πυροσβεστικών συστημάτων καταιονι¬ 
σμού). 

27. Εξοπλισμός και συσκευές ειδικά σχεδιασμένες για 
την πυροτεχνουργία. Εξαιρούνται: 

- «κουβέρτες» για προστασία από εκρήξεις βομβών. 

- τα δοχεία που είναι σχεδιασμένα για την υποδοχή αντι¬ 
κειμένων τα οποία είναι (ή υπάρχουν υποψίες ότι είναι) 
αυτοσχέδιοι εκρηκτικοί μηχανισμοί. 

28. Εξοπλισμός νυκτερινής όρασης και θερμικής απεικό¬ 
νισης και συσκευές ενίσχυσης της εικόνας ή οι αντί¬ 
στοιχοι αισθητήρες στερεής κατάστασης. 

29. Εκρηκτικά γραμμικής κοπής. 

30. Εκρηκτικά και συγγενείς ουσίες: 

- αματόλη, 

- νιτροκυτταρίνη (με περιεκτικότητα σε άζωτο που 
υπερβαίνει το 12,5%), 

- νιτρογλυκόλη, 

-τετρανικός πενταερυθρίτης (ΡΕΤΝ), 

- πικρυλοχλωρίδιο, 

-τρινιτροφαινυλομεθυλονιτραμίνη, 

- 2,4,6-τρινιτροτολουόλιο (ΤΝΤ). 

31. Ειδικά σχεδιασμένο λογισμικό και η απαιτούμενη τε¬ 
χνολογία για όλα τα αντικείμενα του καταλόγου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 206340/Ε3/26340 (3) 

Απαγόρευση εξαγωγής πολεμικού υλικού στη Λιβερία και 
εισαγωγής ακατεργάστων διαμαντιών και όλων των 
κορμοτεμαχίων και προϊόντων ξυλείας από την εν λό¬ 
γω χώρα. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις 

1.1. Του Ν. 936/1979 «περίτροποποιήσεως και συμπλη- 
ρώσεως των περί Εξωτερικού Εμπορίου Διατάξεων» Άρ¬ 
θρα 1 & 8 (ΦΕΚ 144/Α71979). 

1.2. Του Ν. 1558/1985 «περί Κυβερνήσεως και Κυβερ¬ 
νητικών Οργάνων (ΦΕΚ 137/Α /1985). 

1.3. Του Ν. 2168/1993 «Ρύθμιση θεμάτων που αφορούν 
όπλα, πυρομαχικά, εκρηκτικές ύλες, εκρηκτικούς μηχανι¬ 
σμούς» Άρθρο 3 (ΦΕΚ 147/Α71993). 

1.4. Του Π.Δ. 178/2000 «Οργανισμός του Υπουργείου 
Εθνικής Οικονομίας» Άρθρο 36 (ΦΕΚ 165/Α72000). 

1.5. Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ 57/Α72002). 

2. Τις αποφάσεις: 

2.1. Αριθ. 50720/Ε3/2660/11.4.1995 του Υφυπουργού 
Εθνικής Οικονομίας «Ρύθμιση διαδικασιών αγοράς και ει¬ 
σαγωγής αγαθών (ΦΕΚ307/Β71995). 

2.2. Αριθ. 126263/Ε3/6263/4.10.2001 του Υφυπουργού 
Εθνικής Οικονομίας «περί ρυθμίσεως διαδικασιών εξαγω¬ 
γής - επανεξαγωγής - πώλησης - μεταπώλησης εμπορευ¬ 
μάτων» (ΦΕΚ 1359/Β72001). 

2.3. Αριθ. 126264/Ε3/6264/4.10.2001 του Υφυπουργού 
Εθνικής Οικονομίας «Απαγόρευση εξαγωγής πολεμικού 
Υλικού προς τη Λιβερία και εισαγωγής ακατέργαστων 
διαμαντιών από την εν λόγω χώρα» (ΦΕΚ 1359/Β72001) 
όπως αυτή τροποποιήθηκε και παρατάθηκε η ισχύς της 
μεταγενέστερα. 

2.4. Αριθ. 200771/Ε3/771/30.7.2003 του Υπουργού Οι¬ 
κονομίας και Οικονομικών «Παράταση ισχύος της με αριθ. 
126264/Ε3/6264/4.10.2001 Απόφασης του Υφυπουργού 
Εθδνικής Οικονομίας και απαγόρευση εισαγωγής όλων 
των κορμοτεμαχίων και προϊόντων ξυλείας καταγωγής Λι¬ 
βερίας» (ΦΕΚ 1072/Β72003). 

3. Την αριθ. 1521/2003 Απόφαση του Συμβουλίου 
Ασφαλείας του Ο.Η.Ε. 

4. Τον αριθ. 234/2004 Κανονισμό του Συμβουλίου της 
(Ε.Κ). (Ι_. 40/1/2004) 

5. Την αριθ. 137/2004 κοινή θέση ΚΕΠ ΠΑ (Ε. 40/35/ 2004). 

6. Το γεγονός ότι, από τις διατάξεις της παρούσης από¬ 
φασης δεν δημιουργείται δαπάνη σε βάρος του Κρατικού 
Προϋπολογισμού, αποφασίζουμε: 

Α. ΕΞΑΓΩΓΕΣ 

1. Απαγορεύεται η προμήθεια, πώληση (εξαγωγή - επα- 
νεξαγωγή - διαμετακόμιση) οπλισμού και κάθε είδους συ¬ 
ναφούς υλικού, συμπεριλαμβανομένων των όπλων και 
πυρομαχικών, στρατιωτικών οχημάτων και εξοπλισμού, 
παραστρατιωτικού εξοπλισμού καθώς και των ανταλλα¬ 
κτικών αυτών: 

α) από οποιονδήποτε από τη χώρα μας στη Λιβερία και 

β) από οπουδήποτε προς την Λιβερία από Έλληνες υπη¬ 
κόους και εταιρείες που έχουν συσταθεί και λειτουργούν 
βάσει της Ελληνικής νομοθεσίας ανεξαρτήτως του τόπου 
δραστηριοποίησής τους. 


Οι παραπάνω απαγορεύσεις αφορούν και τη μεταφορά 
των προαναφερομένων υλικών με σκάφη ή αεροσκάφη 
που φέρουν την Ελληνική σημαία και ανεξάρτητα εάν τα 
υλικά αυτά προέρχονται ή όχι από τα εδάφη των Κρατών 
- Μελών της Ευρωπαϊκής Ένωσης. 

2. Απαγορεύεται η άμεση ή έμμεση παροχή στη Λιβερία 
τεχνικής βοήθειας σχετικά με την προμήθεια, κατασκευή 
συντήρηση ή και χρήση των υλικών που αναφέρονται 
στην παράγραφο 1 σε οποιοδήποτε πρόσωπο, οντότητα 
ή φορέα στη Λιβερία ή προς χρήση στη Λιβερία. 

Β. ΕΞΑΙΡΕΣΕΙΣ 

Των παραπάνω απαγορεύσεων εξαιρούνται οι πωλή- 
σεις, προμήθειες (εξαγωγές - επανεξαγωγές - διαμετακο¬ 
μίσεις) και η παροχή τεχνικής εκπαίδευσης και βοήθειας: 

α) Οπλισμού και συναφούς υλικού που προορίζεται 
αποκλειστικά για τη στήριξη της Αποστολής των Ηνωμέ¬ 
νων Εθνών στην Λιβερία ή τη χρησιμοποίησή του από αυ¬ 
τή. 

β) Οπλισμού και συναφούς υλικού που προορίζεται 
αποκλειστικά για στήριξη ή χρησιμοποποίηση στα πλαί¬ 
σια διεθνούς προγράμματος εκπαίδευσης και μεταρρύθ¬ 
μισης των Λιβεριανών ενόπλων δυνάμεων και της Αστυ¬ 
νομίας, εφόσον έχει προηγηθεί έγκριση της Επιτροπής 
που συγκροτήθηκε δυνάμει της παραγρφου 21 της Από¬ 
φασης 1521/2003 του Συμβουλίου Ασφαλείας του Ο.Η.Ε. 

γ) Μή φονικού στρατιωτικού εξοπλισμού που προορίζε¬ 
ται αποκλειστικά για ανθρωπιστική ή προστατευτική χρή¬ 
ση, εφόσον έχει προηγηθεί έγκριση της Επιτροπής. 

δ) Προστατευτικών στολών, συμπεριλαμβανομένων 
των αλεξίσφαιρων γιλέκων και των στρατιωτικών κρανών 
που εξάγονται προσωρινά στη Λιβερία από, το προσωπι¬ 
κό την Ηνωμένων Εθνών, αντιπροσώπους των μέσων ενη¬ 
μέρωσης και μέλη ανθρωπιστικών και αναπτυξιακών απο¬ 
στολών και του σχετικού προσωπικού, αποκλειστικά για 
προσωπική τους χρήση. 

Για την πραγματοποίηση των ανωτέρω προμηθειών, 
πωλήσεων (εξαγωγών - επανεξαγωγών - διαμετακομίσε¬ 
ων) και της παροχής τεχνικής εκπαίδευσης και βοήθειας, 
με εξαίρεση των προϊόντων της παραγράφου (δ), απα¬ 
ραίτητη προϋπόθεση είναι ο εφοδιασμός των ενδιαφερο¬ 
μένων με σχετική εγκριτική άδεια του Υπουργείου Οικο¬ 
νομίας και Οικονομικών, η οποία εκδίδεται κατόπιν συμ¬ 
φώνου γνώμης των Υπουργείων Εξωτερικών και Εθνικής 
Άμυνας. 

Γ ΕΙΣΑΓΩΓΕΣ 

1. Απαγορεύεται η άμεση ή έμμεση εισαγωγή στη χώρα 
μας όλων των ακατεργάστων διαμαντιών από τη Λιβερία, 
όπως αυτά περιγράφονται στο συνημμένο στην παρούσα 
απόφαση Παράρτημα I, ανεξαρτήτως του εάν τα διαμά¬ 
ντια αυτά είναι καταγωγής Λιβερίας ή όχι. 

2. Απαγορεύεται η εισαγωγή στη χώρα μας όλων των 
κορμοτεμαχίων και προϊόντων ξυλείας καταγωγής Λιβε¬ 
ρίας, όπως αυτά περιγράφονται στο συνημμένο στην πα¬ 
ρούσα απόφαση Παράρτημα II. 

3. Οι παραπάνω στις παραγράφους 1 και 2 απαγορεύ¬ 
σεις εφαρμόζονται εντός του εδάφους της Ελληνικής 
Επικράτειας, συμπεριλαμβανομένου του εναέριου χώ¬ 
ρου της, επί όλων των αεροσκαφών ή σκαφών που εμπί¬ 
πτουν στη δικαιοδοσία της χώρας μας, επί όλων των προ¬ 
σώπων που έχουν την Ελληνική ιθαγένεια, όπου και αν 
βρίσκονται, καθώς επίσης επί όλων των φυσικών ή νομι¬ 
κών προσώπων που έχουν καταχωρηθεί ή συσταθεί βάσει 
της Ελληνικής νομοθεσίας. 

Δ. Η με αριθ. 126264/Ε3/6264/4.10.2001 Απόφασή μας, 4408 
η οποία τροποποιήθηκε και παρατάθηκε η ισχύς της με¬ 
ταγενέστερα, καταργείται. 

Ε. Οι παραβάτες της παρούσης διώκονται σύμφωνα με 
το άρθρο 8του Ν. 936/1979. 

ΣΤ. Η παρούσα να δημοσιευθεί στην Εφημερίδατης Κυ- 
βερνήσεως. Ισχύει από την ημερομηνία της υπογραφής 
της. 

Αθήνα, 12Αυγούστου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

- 4409 


ΠΑΡΑΡΤΗΜΑ I 


Ακατέργαστα διαμάντια που αναφέρονται 
στην παράγραφο 1 του Κεφαλαίου Γ ΕΙΣΑΓΩΓΕΣ 


Κωδικός ΣΟ 
7102 10 00 

7102 21 00 

710231 00 

7105 10 00 


Περιγραφή προϊόντων 
Διαμάντια, έστω και κατεργασμένα, αλλά 
όχι δεμένα σε κόσμημα 
Βιομηχανικά διαμάντια, ακατέργαστα ή 
απλώς πριονισμένα, σχισμένα ή παρασκευ¬ 
ασμένα για στίλβωση 

Μη βιομηχανικά διαμάντια, ακατέργαστα ή 
απλώς πριονισμένα, σχισμένα ή παρασκευ¬ 
ασμένα για στίλβωση 
Σκόνες από διαμάντια 


4410 


ΠΑΡΑΡΤΗΜΑ II 

Κορμοτεμάχια και προϊόντα ξυλείας που αναφέρονται 
στην παράγραφο 2 του Κεφαλαίου Γ ΕΙΣΑΓΩΓΕΣ 

Κωδικός ΣΟ Περιγραφή προϊόντων 

4401 Καυσόξυλα σε κυλίνδρους, κούτσουρα, μι¬ 
κρά κλαδιά, δεμάτια ή με παρόμοιες μορ¬ 
φές. Ξυλεία σε πλακίδια ή σε μικρά τεμάχια. 
Πριονίδια, απορρίμματα και θραύσματα ξύ¬ 
λου, έστω και συσσωματωμένα σε μορφή 
κούτσουρων, πλίνθων, τροχίσκων ή σε πα¬ 
ρόμοιες μορφές 

4402 Ξυλοκάρβουνα (στα οποία περιλαμβάνο¬ 
νται και τα κάρβουνα από κελύφη ή καρύ¬ 
δια), έστω και συσσωματωμένα 

4403 Ξυλεία ακατέργαστη, έστω και ξεφλουδι¬ 
σμένη. που της έχει αφαιρεθεί ο σομφός ή 
ορθογωνισμένη 

4404 Κλάδοι κατά μήκος σχισμένοι για βαρελο- 
στέφανα. Σχιστά στηρίγματα φυτών. Πάσ¬ 
σαλοι από ξύλο μεγάλοι και μικροί, μυτεροί, 
απριόνιστοι κατά μήκος. Ξυλεία απλώς χο- 
ντροπελεκημένη ή στρογγυλεμένη, όχι 
όμως κατεργασμένη με τόρνο, ούτε καμπυ¬ 
λωμένη, ούτε με άλλο τρόπο επεξεργασμέ¬ 
νη, για ράβδους, ομπρέλες, λαβές εργαλεί¬ 
ων ή παρόμοια. Ξυλεία σε σχίζες, λεπίδες, 
ταινίες και παρόμοια 

4405 Ξυλόμαλλο (άχυρο ξύλου). Ξυλάλευρο 

4406 Στρωτήρες ξύλινοι για σιδηροτροχιές ή πα¬ 
ρόμοιοι 

4407 Ξυλεία πριονισμένη ή πελεκημένη κατά μή¬ 
κος, κομμένη εγκάρσια ή ξετυλιγμένη, έστω 
και πλανισμένη, λειασμένη με ελαφρόπε- 
τρα ή εγκάρσια συνένωση, πάχους που 
υπερβαίνει τα 6 πιπι 


4411 

4412 

4413 

4414 

4415 


4416 


4417 


4418 


Φύλλα για επικάλυψη (στα οποία περιλαμ¬ 
βάνονται και εκείνα που λαμβάνονται με τε¬ 
μαχισμό ξυλείας σε απανωτές στρώσεις), 
φύλλα πολύστρωτα απικολλητά (κόντρα 
πλακέ) ή για άλλη παρόμοια ξυλεία σε επα¬ 
νωτές στρώσεις και άλλη ξυλεία πριονισμέ¬ 
νη κατά μήκος, κομμένη εγκάρσια ή ξετυ¬ 
λιγμένη, έστω και πλανισμένη, λειασμένη με 
ελαφρόπετρα ή συνενωμένη κατ’ άκρον ή 
εγκαρσίως, πάχους που δεν πρέπει να 
υπερβαίνει τα 6 πιπι 

Ξυλεία (στην οποία περιλαμβάνονται και οι 
σανίδες και τα πηχάκια για παρκέτα, μη συ- 
ναρμολογημένα) με καθορισμένη μορφή 
(με εξοχές, γλωσσίδια, αυλάκια, εντομές, 
πλαγιοτομές, αρμούς σε σχήμα V, γλυφές, 
στρογγυλεμένη ή παρόμοια) σ’ όλο το μή¬ 
κος μιας ή περισσοτέρων από τις πλάγιες 
πλευρές, επιφάνειες ή άκρα, έστω και πλα¬ 
νισμένη, λειασμένη με ελαφρόπετρα ή κολ¬ 
λημένη με εγκάρσια συνένωση 
Πλάκες - διαφράγματα από μικρά τεμάχια 
και παρόμοιες πλάκες - διαφράγματα (για 
παράδειγμα, πετάσματα με την ονομασία 
«οπθπίθά 5ΐΓ3πά όοειτΙ» και πετάσματα επο¬ 
νομαζόμενα «νναΐθΐ'όοαί'ά»), από ξύλο ή άλ¬ 
λες ξυλώδεις ύλες, έστω και συσσωματω¬ 
μένες με ρητίνες ή άλλες οργανικές συνδε¬ 
τικές ύλες 

Πλάκες - διαφράγματα από ίνες ξύλου ή άλ¬ 
λες ξυλώδεις ύλες, έστω και συσσωματω¬ 
μένες με ρητίνες ή άλλα οργανικά συνδετι¬ 
κά 

Ξυλεία σε φύλλα πολύστρωτα αντικολλητά, 
(κόντρα - πλακέ), ξυλεία σε φύλλα επικολ- 
λητά απλά και παρόμοια ξυλεία σε απανωτά 
φύλλα 

Ξυλεία με την ονομασία «πυκνωμένη», σε 
όγκους, σανίδες, λεπίδες ή είδη καθορισμέ¬ 
νης μορφής 

Πλαίσια (κορνίζες) από ξύλο για εικόνες, 
φωτογραφίες, καθρέφτες και παρόμοια εί¬ 
δη 

Κιβώτια κάθε μεγέθους, καφάσια, κύλιν¬ 
δροι και παρόμοια είδη συσκευασίας πλήρη 
από ξύλο. Τύμπανα (τροχιακοί) για καλώδια 
από ξύλο. Παλέτες απλές, παλέτες - κιβώτια 
και άλλες επίπεδες επιφάνειες για τη φόρ- 
τωση, από ξύλο. Στεφάνια παλετών από ξύ¬ 
λο 

Βαρέλια, κάδοι, μηστέλα και άλλα τεχνουρ¬ 
γήματα βαρελοποιίας και τα μέρη τους, από 
ξύλο, στα οποία περιλαμβάνονται και οι 
δούγες 

Εργαλεία, σκελετοί και λαβές εργαλείων, 
σκελετοί για ψήκτρες, λαβές για σκούπες ή 
ψήκτρες από ξύλο. Καλούπια, καλαπόδια 
καιτανυτήρες για υποδήματα από ξύλο 
Τεχνουργήματα ξυλουργικής και τεμάχια 
σκελετών για οικοδομές, στα οποία περι¬ 
λαμβάνομαι και οι κυψελώδεις πλάκες - δια¬ 
φράγματα, οι πλάκες για παρκέτα καιτα πέ- 
ταυρα (δόΐηρίθε και εάεΚθε). από ξύλο 

4419 

4420 


4421 

4701 

4702 

4703 


4704 

4705 


9401 61 
9401 69 

9401 90 30 

9403 30 

9403 40 

9403 50 

9403 60 
9406 00 10 
θχ 9705 
θχ 9706 


Είδη από ξύλο για το τραπέζι ή την κουζίνα 
Ξυλεία με ενσωματωμένες ψηφίδες και ξυ¬ 
λεία με κολλημένα διακοσμητικά στοιχεία. 
Μικρά κιβώτια, θήκες για τιμαλφή και θήκες 
για κοσμήματα ή χρυσαφικά και παρόμοια 
τεχνουργήματα, από ξύλο. Αγαλματάκια 
και άλλα είδη στολισμού, από ξύλο. Είδη 
επιπλώσεως, από ξύλο, που δεν υπάγονται 
στο κεφάλαιο 94 της ΣΟ 
Άλλα τεχνουργήματα από ξύλο 
Μηχανικοί πολτοί από ξύλο 
Χημικοί πολτοί από ξύλο, για διάλυση 
Χημικοί πολτοί από ξύλο, με ανθρακικό νά¬ 
τριο (σόδα) ή θειικό άλας, άλλοι από τους 
πολτούς για διάλυση 

Χημικοί πολτοί από ξύλο, διθειώδες άλας, 
άλλοι από τους πολτούς για διάλυση 
Πολτοί από ξύλο που λαμβάνονται με συν¬ 
δυασμό μηχανικής επεξεργασίας και χημι¬ 
κής επεξεργασίας 
Άλλα καθίσματα, με ξύλινο σκελετό 
Άλλα καθίσματα με ξύλινο σκελετό τα οποία 
δεν έχουν ταπετσαριστεί 
Μέρη για καθίσματα των τύπων που χρησι¬ 
μοποιούνται για οχήματα αέρος 
Έπιπλα από ξύλο των τύπων που χρησιμο¬ 
ποιούνται στα γραφεία 
Έπιπλα από ξύλο των τύπων που χρησιμο¬ 
ποιούνται στις κουζίνες 
Έπιπλα από ξύλο των τύπων που χρησιμο¬ 
ποιούνται στις κρεβατοκάμαρες 
Άλλα έπιπλα από ξύλο 
Προκατασκευές από ξύλο 
Ξύλινα συλλεκτικά κομμάτια 
Ξύλινες αντίκες 

-♦- 


Αριθ. Υ7α/Γ.Π. οικ,/82830 (4) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 


Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/1955. 

2. Τις διατάξεις του άρθρου 3 του Ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του Ν. 2194/1994. 

3. Τις διατάξεις του άρθρου 31 του Ν. 1397/1983 όπως 
συμπληρώθηκαν με τις διατάξεις του άρθρου 20 παρ. 2 
του Ν. 2519/1997. 

4. Τις αρ. 8044/22.7.2004, 8052,8053,8054, 8055,8057/ 
29.7.2004 αποφάσεις της Εκτελεστικής Επιτροπής του 
ΚΕΣΥ. 

5. Την με αριθ. ΔΥ (3-4)α Γ.Π./οικ. 70789/16.7.2004 (ΦΕΚ 
Β'/1125/2004) Απόφαση του Υπουργού Υγείας και Κοινω¬ 
νικής Αλληλεγγύης για μεταβίβαση αρμοδιοτήτων και του 
δικαιώματος υπογραφής εγγράφων «Με Εντολή Υπουρ¬ 
γού», στους Γενικούς Γραμματείς, Γενικούς Διευθυντές 
και ανωτέρους υπαλλήλους του Υπουργείου Υγείας και 
Κοινωνικής Αλληλεγγύης», αποφασίζουμε: 

I. Κυρώνουμε τις ανωτέρω (4) σχετικές γνωμοδοτήσεις 
της ΕΈ. του ΚΕΣΥ, με τις οποίες αναγνωρίζονται οι ακό¬ 


λουθες νοσοκομειακές μονάδες, ως κατάλληλες για 
άσκηση των γιατρών στις αναφερόμενες ειδικότητες: 

I. 424ΓΣΝΕ 

Οφθαλμολογικό τμήμα: 2 χρόνια άσκηση στην Οφθαλ¬ 
μολογία. 

2. Γεν. Νοσοκομείο Ηρακλείου Κρήτης «ΒΕΝΙΖΕΛΕΙΟ - 
ΠΑΝΑΝΕΙΟ» Α' και Β' Παιδιατρικό τμήμα: 

Πλήρη άσκηση στην Παιδιατρική 

3. Γεν. Νοσοκομείο Πτολεμάίδας «ΜΠΟΔΟΣΑΚΕΙΟ» 
Χειρουργικό τμήμα: 2 χρόνια άσκηση στη Χειρουργική. 

4. Γεν. Νοσοκομείο Παίδων«Π. καιΑ. ΚΥΡΙΑΚΟΥ» 

Ακτινοδιαγνωστικό τμήμα: 2 χρόνια άσκηση στην κλασ¬ 
σική Ακτινολογία για την ειδικότητα της Ακτινοδιαγνωστι- 

ΚΙ ί ς · 

5. Γεν. Νοσοκομείο Θεσσαλονίκης «Γ. ΠΑΠΑΓΕΩΡΓΙ- 
ΟΥ». 

- Γ Πανεπιστημιακή Ορθοπαιδική Κλινική: 

Πλήρη άσκηση στην Ορθοπαιδική. 

- Β' Πανεπιστημιακή Οφθαλμολογική Κλινική: 

Πλήρη άσκηση στην Οφθαλμολογία. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19Αυγούστου 2004 

Με εντολή Υπουργού 
Η Γ ενική Διευθύντρια 
Β. ΦΛΟΥΡΗ 

-♦- 

Αριθ. 273829 (5) 

Ελάχιστες απαιτήσεις για παραγωγή κρέατος ποιότητας 
βοοειδών. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 22 του Νόμου 992 της 18ης 
Δεκεμβρίου 1979 «Περί οργανώσεως των διοικητικών 
υπηρεσιών δια την εφαρμογή της συνθήκης προσχώρη¬ 
σης της Ελλάδος εις τας Ευρωπάίκάς Κοινότητας και 
ρυθμίσεως συναφών θεσμικών και οργανωτικών θεμά¬ 
των» (Τεύχος Α'280/1979). 

2. Τις διατάξεις του άρθρου 33 του Ν. 2538/1997 «Τρο¬ 
ποποίηση της κείμενης νομοθεσίας για τα γεωργικά και 
κτηνιατρικά φάρμακα, ρύθμιση χρεών συνεταιριστικών 
οργανώσεων και άλλες διατάξεις» (Τεύχος Α' 242/1997) 
όπως τροποποιήθηκε και συμπληρώθηκε με το άρθρο 33 
του Ν. 3147/2003 (Τεύχος Α' 135/03). 

3. Την αρ. 230642/15.3.2004 (Φ.Ε.Κ. Β 525/2004 και Β' 
553/2004) απόφαση του Πρωθυπουργού και Υπουργού 
Αγροτικής Ανάπτυξης και Τροφίμων «Ανάθεση αρμοδιο¬ 
τήτων στους Υφυπουργούς Αγροτικής Ανάπτυξης και 
Τροφίμων Ευάγγελο Μπασιάκο και Αλέξανδρο Κοντό». 

4. Την αρ. Υ1/2004 (Β' 513) απόφαση του Πρωθυπουρ¬ 
γού για μετονομασία του Υπουργείου Γεωργίας σε 
«Υπουργείο Αγροτικής Ανάπτυξης και Τροφίμων». 

5. Τις ανάγκες που προέκυψαν κατά την εφαρμογή της 
υπ’ αρ. 254325/15.7.2003 απόφασης «Ελάχιστες απαιτή¬ 
σεις για παραγωγή βοείου - μοσχαρίσιου κρέατος ποιό¬ 
τητας». 

6. Το γεγονός ότι πρέπει να καθορισθεί ένα σύστημα 
ελάχιστων προδιαγραφών για την αξιολόγηση των υπο¬ 
βαλλόμενων συγγραφών υποχρεώσεων σχετικών με την 
ένδειξη κρέας ποιότητας. 

7. Τη σχετική εισήγηση του ΟΠΕΓΕΠ. 

8. Την εισήγηση της Υπηρεσίας, αποφασίζουμε: 

Ορίζουμε τις ελάχιστες απαιτήσεις για παραγωγή κρέ¬ 
ατος ποιότητας βοοειδών ως εξής: 

ΕΛΑΧΙΣΤΕΣ ΑΠΑΙΤΗΣΕΙΣ ΓΙΑ ΠΑΡΑΓΩΓΗ ΚΡΕΑΤΟΣ 
ΠΟΙΟΤΗΤΑΣ ΒΟΟΕΙΔΩΝ 

1. ΠΡΟΕΛΕΥΣΗ ΚΡΕΑΤΟΣ 

1) Φυλές ζώων 

Τα ζώα από τα οποία προέρχεται το κρέας πρέπει να 
ανήκουν σε κρεατοπαραγωγικές φυλές ή σε διασταυρώ¬ 
σεις αυτών. 

Δεν νοούνται ως κρεατοπαραγωγικές φυλές οι παρα¬ 
κάτω καθαρές φυλές ή οι πρώτες διασταυρώσεις με μία 
από τις παρακάτω φυλές: 

- ΑηρΙοΓ ΒοΙνίΘΐι(Αη 96 ΐη)-ΡΙοά ά3Π5ΐ< πΐ3θΙΙ<θΓ3σθ(ΒΜ0) 

- ΑγΓΘδΙίίΓΘ 

- Αι·πιοπο3ίηθ 

- ΒγθΙοππθ Ρίθ-ηοίΓθ 

- Ρνθ 5 - ΗοΙίΒηάε (ΡΗ), ΡΓ3Π03Ι5Θ ίπδοηηθ ρίθ ηίθΓθ(ΡΡ- 
ΡΝ), ΡΐΊΘ3ί3η-Ηοΐ5ΐθίη, ΗοΙεΙθίη, ΒΙαοΙοηά ννΐιίΐΘ Ρποείαη, 
Βθά 3ηά ννίτίΐθ ΡΐΊ68ί3η, ΡΙΊ50Π3 Θ3Ρ3Π0Ι3, ΡΙΊ50Π3 ΙΪ3Ν3Π3, 
ΖννβΓίόοηΐΘΠ ν3η ΒθΙρίθ/Ρίθ ποιγθ άθ ΒβΙρίςυΘ, ΒοάόΓορθΐ 
03Π3Κ πΐ3θΙΙ<θΓ3θθ(50Μ), Οθυΐ3θΙΐθ 8οΙι\Λ/3ΓζόυηΙθ 
ΜΪΙθΪΊΓ388θ (5ΜΒ) 

- ΟτοηίηρΘΓ Βΐ33Γΐ<ορ 

- ΟυθΓΠΒθγ 

- ύθΓ5θγ 

- Κθγγυ 

- Μ3ΐΙ<ΘόθΓΐΙτοΓη 

- ΒθρρίΒηΒ 

- ν3ΐάθ3ΐ3Π3 ΝθΓ3 

2) Στην περίπτωση των βοοειδών κοινοτικής προέλευ¬ 
σης ή τρίτων χωρών τα οποία εισάγονται για πάχυνση αυ¬ 
τά θα πρέπει να προέρχονται από πιστοποιημένες, ως 
προς την ποιότητα, εκτροφές βάσει σχετικής βεβαίωσης 
από το Υπ. Γεωργίας ή από εξουσιοδοτημένο, για το σκο¬ 
πό αυτό, οργανισμό της χώρας προέλευσης των ζώων. 
Εφόσον δεν προέρχονται από πιστοποιημένες εκτροφές, 
θα πρέπει να εισάγονται στις εκτροφές με εφαρμοζόμενο 
σύστημα παραγωγής βοείου κρέατος ποιότητας, σε ηλι¬ 
κία μικρότερη των 7 μηνών και να διατηρούνται στις εν λό¬ 
γω εκτροφές για διάστημα τουλάχιστον δώδεκα μηνών ή 
τουλάχιστον για τα 2/3 της ζωής τους. 

Κατά παρέκκλιση των ανωτέρω εφόσον τα βοοειδή προ¬ 
έρχονται σύμφωνα με βεβαίωση που εκδίδει το Υπ. Γ εωρ¬ 
γίας ή ο εξουσιοδοτημένος οργανισμός της χώρας προέ¬ 
λευσης τους από εκμεταλλεύσεις ελευθέρας βοσκής, αυτά 
πρέπει να εισάγονται σε ηλικία κάτω των 8 μηνών στις μο¬ 
νάδες παραγωγής κρέατος ποιότητας βοοειδών και να δια¬ 
τηρούνται σ’ αυτές κατά το 1 12 τουλάχιστον της ζωής τους. 

2. ΔΙΑΤΡΟΦΗ 

1) Για τα βοοειδή άνω των 6 μηνών οι ζωοτροφές πρέπει 
να είναι απαλλαγμένες από πρωτεΐνες ή/και άλλες ουσίες 
ζωικής προέλευσης. 

2) Γ ια βοοειδή κάτω των 6 μηνών το υγρό σιτηρέσιο πρέ¬ 
πει να περιλαμβάνει τουλάχιστον 60% προϊόντα γαλακτο¬ 
κομικής προέλευσης ενώ το υπόλοιπο της διατροφής 
πρέπει να είναι απαλλαγμένο από πρωτεΐνες ή/και άλλες 
ουσίες ζωικής προέλευσης. 


3. ΥΓΕΙΟΝΟΜΙΚΗ ΠΑΡΑΚΟΛΟΥΘΗΣΗ 

1) Τα βοοειδή πρέπει να προέρχονται από εκτροφές οι 
οποίες ανήκουν στις κατηγορίες Β2 - Β3 - Β4 ως προς τη 
Βρουκέλλωση των βοοειδών, Τ2 - Τ3 ως προς τη Φυμα¬ 
τίωση των βοοειδών και Λ2 - Λ3 ως προς την Ενζωοτική 
Λεύκωση και να μην αποτελούν αντικείμενο υγειονομικών 
μέτρων δυνάμει της εθνικής ή/και κοινοτικής νομοθεσίας 
από την οποία να προκύπτει η απαγόρευση της εξόδου 
τους, βάσει βεβαίωσης της οικείας Δ/νσης Κτηνιατρικής. 

2) Πρέπει να υπάρχει τακτική παρακολούθηση από κτη¬ 
νίατρο, τα στοιχεία του οποίου πρέπει να γνωστοποιού¬ 
νται στις αρμόδιες αρχές. Η χορήγηση αντιβιοτικών ή 
αντιπαρασιτικών σκευασμάτων στα ζώα επιτρέπεται μόνο 
για θεραπευτικούς σκοπούς και όχι για πρόληψη νοσημά¬ 
των. Τα εν λόγω φάρμακα πρέπει να τα έχει ορίσει ο κτη¬ 
νίατρος και να προτιμούνται σκευάσματα με μικρό χρόνο 
αναμονής. Προληπτική αγωγή δύναται να χορηγηθεί στα 
ζώα που πρόκειται να μεταφερθούν στην Ελλάδα 15 ημέ¬ 
ρες προ της ημερομηνίας μεταφοράς. 

3) Πρέπει να γίνεται υποχρεωτική καταγραφή της θε¬ 
ραπευτικής αγωγής σε μητρώο όπου θα σημειώνονται τα 
χορηγηθέντα φάρμακα που συνιστά ο κτηνίατρος, οι χρό¬ 
νοι αναμονής καθώς και οι ημερομηνίες χρήσης και οι πο¬ 
σότητες που έχουν χορηγηθεί σε κάθε ζώο. 

Απαγορεύεται η χορήγηση φαρμάκων που περιέχουν β- 
αγωνιστές ακόμη και για θεραπευτικούς σκοπούς. 

4. ΕΛΕΓΧΟΣ ΚΑΤΑΛΟΙΠΩΝ 

1) Διενέργεια πρόσθετων ελέγχων για απαγορευμένες 
ουσίες. Για το σκοπό αυτό θα πραγματοποιούνται δειγ¬ 
ματοληψίες με σκοπό την ανάλυση στο στάβλο, τόσο σε 
επίπεδο ζώων όσο και των ζωοτροφών και στο σφαγείο, 
στο επίπεδο των σφάγιων και των παραπροϊόντων. Εάν 
κατάλοιπα ουσιών απαγορευμένων δυνάμει της οδηγίας 
96/22/ΕΚ του Συμβουλίου ή κατάλοιπα ουσιών που επι¬ 
τρέπονται μεν αλλά χρησιμοποιήθηκαν παράνομα ανι- 
χνευθούν σε ζώο που ανήκει στην μονάδα ή εάν βρεθεί σε 
οποιαδήποτε μορφή στην εκμετάλλευση του παραγωγού 
μη επιτρεπόμενη ουσία ή προϊόν ή επιτρεπόμενη δυνάμει 
της παραπάνω οδηγίας που όμως κατέχεται παράνομα, η 
μονάδα θεωρείται ότι δεν πληροί τις ελάχιστες απαιτή¬ 
σεις για παραγωγή βοείου κρέατος ποιότητας. 

2) Ο αριθμός των δειγμάτων και η συχνότητα των τυχαί¬ 
ων δειγματοληψιών πρέπει να είναι επαρκώς αντιπροσω¬ 
πευτικά του συνόλου της παραγωγής. 

3) Η δειγματοληψία στο στάβλο πρέπει να γίνεται εγκαί¬ 
ρως, ώστε να μπορούν οι ενδιαφερόμενοι να λαμβάνουν 
γνώση των αποτελεσμάτωντων αναλύσεων πριν από τη διά¬ 
θεση των προϊόντων στο εμπόριο. Όσον αφορά τα σφάγια, 
η δειγματοληψία πρέπει να γίνεται στην αλυσίδα σφαγής. 

5. ΣΥΝΘΗΚΕΣ ΔΙΑΒΙΩΣΗΣ 

1) Κατά τη διάρκεια του σταβλισμού τους τα ζώα πρέπει 
να έχουν στη διάθεσή τους επαρκή χώρο, ελευθερία κι¬ 
νήσεων και συνεχή πρόσβαση στο νερό και στο σανό. Επί¬ 
σης τα ζώα δεν πρέπει να χωρίζονται από το κοπάδι παρά 
μόνο σε περίπτωση ασθένειας. 

2) Οι στάβλοι πρέπει να έχουν επαρκή φυσικό φωτισμό 
και καλό αερισμό χωρίς ρεύματα, να διαθέτουν στρωμνή 
και επαρκή έκταση για ανάπαυση και να καθαρίζονται τα¬ 
κτικά. Επίσης οι χώροι σταβλισμού πρέπει να κατασκευά¬ 
ζονται έτσι ώστε κάθε ζώο να μπορεί να ξαπλώνει, να ανα¬ 
παύεται και να σηκώνεται με ευκολία. 

3) Το δάπεδο δεν πρέπει να είναι ολισθηρό ή ανώμαλο, 
αλλά να είναι κατασκευασμένο έτσι ώστε να μην προκαλεί 

τραυματισμό και ταλαιπωρία στα ζώα που στέκονται ή ξα¬ 
πλώνουν σ’ αυτό. Το δάπεδο να είναι κατάλληλο για το μέ¬ 
γεθος και το βάρος των ζώων και να αποτελείται από αν¬ 
θεκτική, επίπεδη και σταθερή επιφάνεια. Ο χώρος στον 
οποίο ξαπλώνουν τα ζώα πρέπει να είναι άνετος, καθαρός 
και κατάλληλα αποστραγγιζόμενος. 

4) Τα υλικά που χρησιμοποιούνται για την κατασκευή 
των χώρων σταβλισμού, και ιδίως των διαμερισμάτων και 
του εξοπλισμού, μετά οποία ενδέχεται να έλθουν σε επα¬ 
φή τα ζώα αφενός δεν πρέπει να είναι επιβλαβή γι’ αυτά 
και αφετέρου πρέπει να καθαρίζονται και να απολυμαίνο- 
νται εύκολα. 

5) Ο ηλεκτρικός εξοπλισμός και τα ηλεκτρικά κυκλώμα¬ 
τα πρέπει να είναι εγκατεστημένα σύμφωνα με την ισχύ- 
ουσα εθνική νομοθεσία ώστε να αποφεύγονται οι ηλε¬ 
κτρικές εκκενώσεις. 

6) Η μόνωση, η θέρμανση και ο εξαερισμός του κτιρίου 
πρέπει να εξασφαλίζουν ότι η κυκλοφορία του αέρα, η 
στάθμη κονιορτού, η θερμοκρασία, η σχετική υγρασία 
του αέρα και οι συγκεντρώσεις αερίων παραμένουν εντός 
ορίων που δεν βλάπτουνταζώα. Το δάπεδο δεν πρέπει να 
είναι ολισθηρό ή ανώμαλο, ώστε να αποφεύγεται ο τραυ¬ 
ματισμός των ζώων, και να είναι κατασκευασμένο έτσι 
ώστε να μην προκαλεί τραυματισμό ούτε ταλαιπωρία στα 
ζώα που στέκονται ή ξαπλώνουν σ’ αυτό. 

7) Σε περίπτωση που χρησιμοποιείται σύστημα δυναμι¬ 
κού εξαερισμού, πρέπει να λειτουργεί έτσι ώστε η ανανέ¬ 
ωση του αέρα να γίνεται με τρόπο που να διασφαλίζει την 
υγεία και τις καλές συνθήκες διαβίωσης των ζώων. Πρέ¬ 
πει να υπάρχει σύστημα συναγερμού το οποίο να προει¬ 
δοποιεί τον εκτροφέα σε περίπτωση βλάβης. Το σύστημα 
συναγερμού πρέπει να ελέγχεται τακτικά. 

8) Κάθε αυτόματος ή μηχανικός εξοπλισμός που είναι 
απαραίτητος για την υγεία και την καλή διαβίωση των ζώ¬ 
ων, πρέπει να επιθεωρείται τακτικά. Κάθε διαπιστούμενο 
ελάττωμα πρέπει να διορθώνεται αμέσως, ή αν κάτιτέτοιο 
είναι αδύνατο, πρέπει να λαμβάνονται όλα τα απαραίτητα 
μέτρα για να προστατεύονται η υγεία και η καλή διαβίωση 
των ζώων μέχρι να επισκευαστεί η βλάβη. 

9) Τα ζώα πρέπει να επιθεωρούνται τακτικά απότον υπεύ¬ 
θυνο της εκτροφής. Τα ασθενή ή τραυματισμένα ζώα πρέ¬ 
πει να υποβάλλονται σε κατάλληλη αγωγή χωρίς καθυστέ¬ 
ρηση και εφόσον κρίνεται απαραίτητο πρέπει να απομονώ¬ 
νονται σε κατάλληλο χώρο με ξηρή και άνετη στρωμνή. 

10) Οι χώροι, ο εξοπλισμός και τα εργαλεία που χρησι¬ 
μοποιούνται για τα ζώα πρέπει να καθαρίζονται και να 
απολυμαίνονται κατάλληλα. Πρέπει να εφαρμόζονται 
προγράμματα καταπολέμησης εντόμων και τρωκτικών. 

11) Για τα μοσχάρια ηλικίας μέχρι 6 μηνών ισχύουν τα 
προβλεπόμενα από την εθνική και κοινοτική νομοθεσία 
για την προστασία των μόσχων. 

6. ΑΠΑΙΤΗΣΕΙΣ ΩΣ ΠΡΟΣ ΤΗ ΜΕΤΑΦΟΡΑ 

1) Η μεταφορά των ζώων πρέπει να γίνεται σύμφωνα με 
την εθνική και κοινοτική νομοθεσία. 

2) Πρέπει να λαμβάνονται μέτρα ώστε να αποφεύγεται 
οποιοδήποτε στρες κατά τη μεταφορά των ζώων προς το 
σφαγείο και κατά την παραμονή τους στο σφαγείο. Γιατο 
σκοπό αυτό θα πρέπει να καθοριστεί μέγιστη διάρκεια με¬ 
ταφοράς, πέραν της οποίας θα πρέπει να προβλεφτεί 
επαρκής χρονική περίοδος ανάπαυσης πριν τη σφαγή. 

3) Η μεταφορά θα πρέπει να γίνεται από φορτηγά οχή¬ 
ματα σωστά καθαρισμένα, τα οποία ανταποκρίνονται στις 
απαιτήσεις της ισχύουσας εθνικής και κοινοτικής νομοθε¬ 


σίας. Τα φορτηγά πρέπει να είναι εφοδιασμένα με μη ολι¬ 
σθηρές επικλινείς επιφάνειες (ράμπες) και να έχουν ομα¬ 
λή κλίση για τη φόρτωση και την εκφόρτωση των ζώων. 

4) Τα ζώα που πρόκειται να μεταφερθούν πρέπει να εί¬ 
ναι στεγνά και ικανοποιητικά καθαρά. Η μετακίνησή τους 
πρέπει να πραγματοποιείται χωρίς την χρήση βίας ή συ¬ 
σκευών ηλεκτρικής εκκένωσης. 

7. ΣΦΑΓΗ 

1) Προϊόν: Νωπό κρέας 

2) Σφαγεία: Αποκλεισμός των σφαγείων που δεν διαθέ¬ 
τουν κοινοτική σφραγίδα. 

3) Τα προς σφαγή βοοειδή δεν πρέπει να έχουν ηλικία 
μεγαλύτερη από 24 μήνες. 

4) Δε γίνονται αποδεκτά προς σφαγή ζώα των οποίων ο 
βαθμός καθαρότητας είναι ανεπαρκής ιδίως στο επίπεδο 
των οπισθίων ποδιών, της ουράς και του πρωκτού. 

5) Η σφαγή πρέπει να γίνεται κατά τρόπο ώστε να ελα¬ 
χιστοποιείται ο κίνδυνος επιμόλυνσης των σφάγιων από 
το περιεχόμενο του εντέρου. 

6) Τασφάγια δεν πρέπει να παρουσιάζουν ορατή μόλυν¬ 
ση και η ενδεχόμενη απομάκρυνση των ανεπιθύμητων ου¬ 
σιών συνιστάται να γίνεται μόνο με επιφανειακή αφαίρεση 
των μολυνθέντων μερών και όχι με πλύση του σφάγιου . 

7) Δεν δικαιούνται άδεια χρήσηςτης ένδειξης «Κρέας Ποι¬ 
ότητας» σφάγια τα οποία κατατάσσονται στις κατηγορίες Ο 
και Ρ του συστήματος ποιοτικής κατάταξης δΕυΡΟΡ. 

8) Με εξαίρεση τα βοοειδή ηλικίας κάτω των 6 μηνών, 
επιτρέπεται η εφαρμογή των τεχνικών ψύξης που ευνο¬ 
ούν την τρυφερότητα του κρέατος, όπως βραδεία ψύξη ή 
αν δεν υπάρχει η ταχεία ψύξη με ερεθίσματα. 

9) Γιατα βοοειδή κρεατοπαραγωγής, ηλικίας κάτω των 
6 μηνών, το βάρος σφάγιου, με το σύνολο των οργάνων 
που περιέχονται στη θωρακική και κοιλιακή κοιλότητα, 
δεν μπορεί να υπερβαίνει τα 160 (< 9 Γ. 

10) Με εξαίρεση τα βοοειδή ηλικίας κάτω των 6 μηνών, 
το ρΗ πρέπει να μετράται σε κάθε σφάγιο 24 ώρες μετά 
την σφαγή και να είναι χαμηλότερο από έξι (<6). 

8. ΔΙΑΘΕΣΗ ΣΤΟ ΕΜΠΟΡΙΟ 

1) Τα σφάγια πριν από τη διάθεσή τους στο εμπόριο θα 
πρέπει να παραμένουν στις ψυκτικές εγκαταστάσεις του 
σφαγείου για τουλάχιστον 24 ώρες. 

2) Πρέπει να εφαρμόζεται σύστημα ιχνηλασιμότητας 
έτσι ώστε να υπάρχει η δυνατότητα εντοπισμού της προ¬ 
έλευσης των προϊόντων που διατίθενται στο εμπόριο και 
η συσχέτισή τους με το ζώο από το οποίο προέρχονται. 

9. ΓΕΝΙΚΑ 

1) Το βόειο κρέας πρέπει να σημαίνεται όπως ορίζουν οι 
Κοινοτικοί Κανονισμοί (ΕΚ) 1760/2000 και 1825/2000 και 
οι σχετικές υπουργικές αποφάσεις που εκδόθηκαν σε 
εφαρμογή των εν λόγω κανονισμών. 

2) Οι έλεγχοι σε ότι αφορά τις συνθήκες μεταφοράς κα¬ 
θώς και την παρακολούθηση των προϊόντων σε επίπεδο 
χονδρικού και λιανικού εμπορίου θα γίνονται από τις αρ¬ 
μόδιες υπηρεσίες ελέγχου στο πλαίσιο των ελέγχων που 
πραγματοποιούν. 

3) Η αρ. 254325/15.7.2003 απόφαση για το ίδιο θέμα κα- 
ταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2004 

Ο ΥΦΥΠΟΥΡΓΟΣ 

ΑΛ. ΚΟΝΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




